# ΠΑΡΑΤΑΣΗ ΥΠΟΒΟΛΗΣ ΑΙΤΗΣΕΩΝ ΓΙΑ ΤΙΣ 46 (ΣΑΡΑΝΤΑ ΕΞΙ) ΚΕΝΕΣ ΘΕΣΕΙΣ ΙΑΤΡΙΚΩΝ ΛΕΙΤΟΥΡΓΩΝ ΣΤΟΝ ΟΡΓΑΝΙΣΜΟ ΚΡΑΤΙΚΩΝ ΥΠΗΡΕΣΙΩΝ ΥΓΕΙΑΣ

Ο Οργανισμός Κρατικών Υπηρεσιών Υγείας (ΟΚΥπΥ) ανακοινώνει την παράταση προθεσμίας στην ημερομηνία λήξης υποβολής των αιτήσεων για την προκήρυξη των κάτωθι 46 κενών θέσεων Ιατρικών Λειτουργών, που δημοσιεύτηκε στην Επίσημη Εφημερίδα της Δημοκρατίας ημερομηνίας 06/09/2019 με αριθμό 5223 και αριθμό γνωστοποίησης 735. Η νέα ημερομηνία λήξης υποβολής των αιτήσεων καθορίζεται η Παρασκευή 4 Οκτωβρίου 2019.

1. ΠΑΘΟΛΟΓΙΑ (12 θέσεις)
2. ΚΑΡΔΙΟΛΟΓΙΑ (4 θέσεις)
3. ΟΡΘΟΠΕΔΙΚΗ (2 θέσεις)
4. ΓΕΝ. ΧΕΙΡΟΥΡΓΙΚΗ (1 θέση)
5. ΡΕΥΜΑΤΟΛΟΓΙΑ (2 θέσεις)
6. ΟΥΡΟΛΟΓΙΑ (2 θέσεις)
7. ΔΕΡΜΑΤΟΛΟΓΙΑ (2 θέσεις)
8. ΑΝΑΙΣΘΗΣΙΟΛΟΓΙΑ (2 θέσεις)
9. ΠΑΙΔΙΑΤΡΙΚΗ (5 θέσεις)
10. ΠΑΙΔΙΑΤΡΙΚΗ – ΚΛΙΝΙΚΗ ΓΕΝΕΤΙΚΗ (1 θέση)
11. ΠΑΙΔΙΑΤΡΙΚΗ – ΕΝΤΑΤΙΚΗ ΠΑΙΔΩΝ (1 θέση)
12. ΠΝΕΥΜΟΝΟΛΟΓΙΑ (2 θέσεις)
13. ΝΕΥΡΟΛΟΓΙΑ (1 θέση)
14. ΓΑΣΤΡΕΝΤΕΡΟΛΟΓΙΑ (1 θέση)
15. ΠΡΟΣΩΠΙΚΟΙ ΙΑΤΡΟΙ ΣΕ ΚΕΝΤΡΑ ΥΓΕΙΑΣ (8 θέσεις)

Οι ανωτέρω θέσεις θα κατανεμηθούν στα Νοσηλευτήρια του ΟΚΥπΥ όπως αναφέρεται στον πίνακα κατωτέρω.

Οι πιο πάνω θέσεις είναι Πρώτου Διορισμού. Ετήσιος μισθός €57.696,16 που θα καταβάλλεται σε δεκατρείς (13) ισόποσες δόσεις, δώδεκα από αυτές στο τέλος κάθε μήνα και η δέκατη τρίτη δόση αναλογεί στο δέκατο τρίτο μισθό και μισθοδοτική αύξηση κάθε τρία (3) χρόνια όπως θα καθορίζεται από το Διοικητικό Συμβούλιο του Οργανισμού Κρατικών Υπηρεσιών Υγείας.

Σύμφωνα με Απόφαση του Διοικητικού Συμβουλίου του Οργανισμού Κρατικών Υπηρεσιών Υγείας, δίδεται ως κίνητρο 15% αύξηση επί του βασικού μισθού των πιο πάνω θέσεων, καθώς και αμοιβή σχετιζόμενη με την απόδοση που θα αποφασίζονται από το Διοικητικό Συμβούλιο του Οργανισμού.

Σημείωση: Το ΔΣ του ΟΚΥΠΥ εξετάζει την θέσπιση περαιτέρω κινήτρων για Ιατρικούς Λειτουργούς για ορισμένα Κέντρα Υγείας απομακρυσμένων περιοχών. Τα επιπλέον κίνητρα θα δημοσιευθούν στις ιστοσελίδες του ΟΚΥΠΥ και του Υπουργείου Υγείας της Κύπρου

**Α. Καθήκοντα και ευθύνες:**

(α) Εκτελεί καθήκοντα της ειδικότητας του σε Νοσοκομείο, Εξωτερικά Ιατρεία, Τμήματα Ατυχημάτων και Επειγόντων Περιστατικών, Κέντρα Πρωτοβάθμιας Φροντίδας Υγείας, περιλαμβανομένων καθηκόντων στον τομέα της Δημόσιας Υγείας και Σχολιατρικής Υπηρεσίας

(β) Τηρεί και υποβάλλει τα απαραίτητα στοιχεία για την εργασία που επιτελεί. (γ) Εκτελεί οποιαδήποτε άλλα καθήκοντα του ανατεθούν.

Κατά την εκτέλεση των καθηκόντων του υποχρεούται να συμμορφώνεται προς τις Νομοθετικές/Κανονιστικές, Γενικές ή Ειδικές Διατάξεις, Οδηγίες, Εγκυκλίους και Πρακτικές, όπως αυτές εφαρμόζονται στον Οργανισμό.

**Β. Απαιτούμενα Προσόντα :**

(α) Εγγεγραμμένος/η στο Μητρώο Ιατρών Κύπρου ή σε άλλη χώρα μέλους της Ευρωπαϊκής Ένωσης.

(β) Οι ενδιαφερόμενοι να είναι κάτοχοι πιστοποιητικού ειδικότητας σύμφωνα με τον περί εγγραφής Ιατρών νόμο (γ) Ακεραιότητα χαρακτήρα, οργανωτική και διοικητική ικανότητα, υπευθυνότητα, πρωτοβουλία και ευθυκρισία. (δ) Πολύ καλή γνώση της Ελληνικής και καλή γνώση της Αγγλικής ή της Γαλλικής ή της Γερμανικής γλώσσας.

Η πολύ καλή γνώση της Ελληνικής και καλή γνώση της Αγγλικής ή της Γαλλικής ή της Γερμανικής γλώσσας στο απαιτούμενο επίπεδο, θα πρέπει να τεκμηριώνεται από τους υποψηφίους μέχρι την ημερομηνία λήξης της υποβολής των αιτήσεων.

# Γ. Διάρκεια Απασχόλησης

1. Η απασχόληση θα είναι για τριετή θητεία, υπό τους γενικούς και ειδικούς όρους προτύπου συμβολαίου, το οποίο θα μετατρέπεται σε αορίστου χρόνου σύμφωνα με τις διατάξεις του περί εργοδοτουμένων με εργασία ορισμένου χρόνου (απαγόρευση δυσμενούς μεταχείρισης) Νόμου και των προνοιών των «οι περί Ίδρυσης του Οργανισμού Κρατικών Υπηρεσιών Υγείας (Γενικοί) Κανονισμών του 2017»
2. Οι πρώτοι δεκαοκτώ (18) μήνες υπηρεσίας θεωρούνται ως δοκιμαστική περίοδος κατά την οποία ο Οργανισμός επιφυλάσσει πλήρως το δικαίωμα του να τερματίσει το συμβόλαιο κατά την απόλυτη κρίση του, χωρίς προειδοποίηση ή χωρίς οποιαδήποτε αποζημίωση.
3. Η απασχόληση μπορεί να τερματιστεί οποτεδήποτε είτε από τον εργοδότη είτε από τον εργοδοτούμενο, αφού δοθεί η αναγκαία προειδοποίηση που προβλέπεται στους περί Τερματισμού Απασχολήσεως Νόμους.
4. Σε περίπτωση που η εργασία για την οποία έγινε η πρόσληψη παύσει να υφίσταται πριν τη λήξη της παρούσας σύμβασης απασχόλησης, αυτή θα τερματίζεται αυτοδικαίως.
5. Η περίοδος απασχόλησής περιλαμβάνει και την άδεια που κερδίζεται κατά τη διάρκεια της απασχόλησης.
6. Ανάλογα με τις ανάγκες του Οργανισμού, δυνατόν να εργάζεται και εκτός του συνηθισμένου ωραρίου εργασίας του Οργανισμού Κρατικών Υπηρεσιών Υγείας.

# Δ. Γενικές Προϋποθέσεις Διορισμού

1. Κανένας δεν διορίζεται στον Οργανισμό, εκτός εάν είναι πολίτης της Δημοκρατίας ή πολίτης κράτους μέλους της Ευρωπαϊκής Ένωσης:

Νοείται ότι, το Υπουργικό Συμβούλιο δύναται να επιτρέψει σε ειδική περίπτωση, για εξυπηρέτηση του δημόσιου συμφέροντος, όπως πρόσωπο που δεν είναι πολίτης της Δημοκρατίας ή κράτους μέλους της Ευρωπαϊκής Ένωσης υποβάλει αίτηση για διορισμό, σύμφωνα με τις διατάξεις των «οι περί Ίδρυσης του Οργανισμού Κρατικών Υπηρεσιών Υγείας (Γενικοί ) Κανονισμοί του 2017», όπως αυτοί εκάστοτε τροποποιούνται και σε περίπτωση επιλογής του, αυτό μπορεί να διοριστεί:

* 1. με σύμβαση για ορισμένο χρονικό διάστημα, ή
	2. πάνω σε μόνιμη βάση, αν το εν λόγω πρόσωπο είχε απασχοληθεί στη δημόσια υπηρεσία ή τον Οργανισμό με σύμβαση για περίοδο όχι μικρότερη από τέσσερα (4) έτη.
1. Κανένας δε διορίζεται στον Οργανισμό Κρατικών Υπηρεσιών Υγείας εκτός αν συμπλήρωσε την ηλικία των δεκαεπτά

(17) ετών και, νοουμένου ότι πρόκειται για πολίτη της Δημοκρατίας, έχει εκπληρώσει τις στρατιωτικές του υποχρεώσεις ή έχει απαλλαγεί νομίμως από αυτές.

(3) Η κρίση επί της αξίας των υποψηφίων μπορεί να απαιτήσει από αυτούς να προσέλθουν σε προφορική ή/και γραπτή εξέταση

Πέραν των πιο πάνω, ως προς τους όρους απασχόλησης θα εφαρμόζονται «οι περί Ίδρυσης του Οργανισμού Κρατικών Υπηρεσιών Υγείας (Γενικοί) Κανονισμοί του 2017», όπως αυτοί εκάστοτε τροποποιούνται. Σε περίπτωση που οποιοδήποτε ζήτημα δεν ρυθμίζεται από τους ανωτέρω Κανονισμούς, θα εφαρμόζονται οι ισχύοντες Εσωτερικοί Κανονισμοί του Οργανισμού.

# Ε. Πλεονέκτημα

Διετής πείρα σχετική με τα καθήκοντα της θέσης θεωρείται πλεονέκτημα. **Ζ. Σημείωση**

Σύμφωνα με τον Κρατικό Προϋπολογισμό για το 2019 η κλίμακα μισθοδοσίας αναβαθμίστηκε από Κλ. Α11 (4η βαθμίδα) σε Κλ. Α13 και Α15. Σύμφωνα με τον Κανονισμό 18(1)(α)(iii) των περί Δημόσιας Υπηρεσίας (Απολαβές, Επιδόματα και άλλα Οικονομικά Ωφελήματα των Δημόσιων Υπαλλήλων) Κανονισμών εφόσον υπάρχει υπάλληλος με βασική αμοιβή σε οποιοδήποτε σημείο της επέκτασης προς τα κάτω της νέας κλίμακας της θέσης του, η βασική αμοιβή οποιουδήποτε νέου υπαλλήλου που προσλαμβάνεται καθορίζεται με τέτοιο τρόπο ώστε να μην υπερέχει μισθολογικά από τον υπάλληλο που ήδη κατέχει τη θέση αυτή, και ο νέος αυτός υπάλληλος αρχίζει να κερδίζει προσαύξηση κάθε έξι μήνες απασχόλησης , μέχρι να φθάσει την αρχική βασική αμοιβή της νέας κλίμακας. Επίσης, σύμφωνα με το άρθρο 10 του Κρατικού

Προϋπολογισμού, κατά τα δύο πρώτα έτη της απασχόλησης, η μισθοδοσία δεν μπορεί να είναι ψηλότερη από τη μειωμένη κλίμακα εισδοχής Ιατρικού Λειτουργού. Το ίδιο ισχύει και για εργοδοτούμενους ορισμένου χρόνου του Οργανισμού Κρατικών Υπηρεσιών Υγείας.

# Η. Υποβολή Αιτήσεων

(α) Όλες οι αιτήσεις θα πρέπει να υποβληθούν σε ειδικό έντυπο που μπορεί να εξασφαλιστεί από την ιστοσελίδα του ΟΚΥπΥ [www.shso.org.cy](http://www.shso.org.cy) και ακολούθως Πληροφορίες -> Έντυπα ή αποτεινόμενοι στον Οργανισμό στα τηλέφωνα, 22605670, 22605475, 22605734. Οι αιτητές, θα πρέπει να απευθύνονται στον **“Οργανισμό Κρατικών Υπηρεσιών Υγείας (Ο.Κ.Υπ.Υ.)”** και να αναφέρουν τον τίτλο της θέσης **Ιατρικός Λειτουργός, και την ειδικότητα τους ή/και την εξειδίκευση,** για την οποία υποβάλλεται η αίτηση.

(β) Όλες οι αιτήσεις πρέπει να συμπληρώνονται κατάλληλα και να περιέχονται σε αυτές με ακρίβεια, όλα τα ζητούμενα στοιχεία και να τεκμηριώνονται με τα αναγκαία πιστοποιητικά, δηλαδή, αντίγραφα των απαιτούμενων πιστοποιητικών, εκπαιδευτικών, επαγγελματικών ή άλλων προσόντων που προνοούνται στην ανωτέρω παράγραφο Β, περιλαμβανόμενων και βεβαιώσεων απασχόλησης εκεί όπου απαιτείται πείρα και συστατικών επιστολών από προηγούμενους εργοδότες.

(γ) Όλες οι αιτήσεις θα πρέπει να παραδοθούν στα γραφεία του Οργανισμού Κρατικών Υπηρεσιών Υγείας μεταξύ των ωρών 8:30 - 14:30 στη διεύθυνση: Γωνία Προδρόμου 1 και Χείλωνος 17, 3ος όροφος, Κτίριο Υπουργείου Υγείας, 1449, Λευκωσία, έναντι απόδειξης παραλαβής ή να αποσταλούν μέσω του ταχυδρομείου, με συστημένη επιστολή με ένδειξη: Γενικό Διευθυντή, Οργανισμό Κρατικών Υπηρεσιών Υγείας, Τ.Θ. 25087, 1306 Λευκωσία.

Η νέα ημερομηνία υποβολής αιτήσεων καθορίζεται η **4η Οκτωβρίου 2019 μέχρι τις 14.30 μ.μ.** (θα ληφθεί υπόψη η ημερομηνία της ταχυδρομικής σφραγίδας όπου εφαρμόζεται).

Αιτήσεις που δεν είναι πλήρως συμπληρωμένες και δεν προσκομίζουν τις κατάλληλες βεβαιώσεις οι οποίες αφορούν τα απαιτούμενα προσόντα δεν θα λαμβάνονται υπόψη.

Σημειώνεται ότι, πριν την έναρξη ισχύος του διορισμού του, ο ιατρός θα πρέπει να εξασφαλίσει και να προσκομίσει προς τον Οργανισμό Κρατικών Υπηρεσιών Υγείας εγγραφή του στο Μητρώο Ιατρών Κύπρου και αντίγραφο της άδειας ασκήσεως επαγγέλματός του από τον Παγκύπριο Ιατρικό Σύλλογο.

Ακολουθεί πίνακας κατανομής

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
|  | ΓΝ Λευκωσίας | ΝΑΜ ΙΙΙ | ΓΝΛεμεσού | ΓΝΠάφου | Πόλης Χρ. | Κυπερούντα | ΓΝΛάρνακας | ΓΝΑμμοχώστου | Ζώνη Κοφίνου- Λευκάρων | Ζώνη Αγρού- Κυπερούντας |
| **Γαστρεντερολογία** |  |  |  | 1 |  |  |  |  |  |  |
| **Παθολογία** | 3 |  | 2 | 1 |  | 2 | 3 | 1 |  |  |
| **Καρδιολογία** |  |  | 1 | 1 |  |  | 1 | 1 |  |  |
| **Ορθοπεδική** |  |  |  |  |  |  | 2 |  |  |  |
| **Γενική Χειρουργική** |  |  | 1 |  |  |  |  |  |  |  |
| **Ρευματολογία** |  |  | 1 | 1 |  |  |  |  |  |  |
| **Ουρολογία** | 1 |  |  |  |  |  |  | 1 |  |  |
| **Δερματολογία** | 2 |  |  |  |  |  |  |  |  |  |
| **Αναισθησιολογία** | 2 |  |  |  |  |  |  |  |  |  |
| **Παιδιατρική (Εντατική Παίδων)** |  | 1 |  |  |  |  |  |  |  |  |
| **Πνευμονολογία** | 1 |  |  |  |  | 1 |  |  |  |  |
| **Νευρολογία** |  |  | 1 |  |  |  |  |  |  |  |
| **Παιδιατρική** |  |  | 2 | 2 |  | 1 |  |  |  |  |
| **Παιδιατρική(Κλινική****Γενετική)** |  | 1 |  |  |  |  |  |  |  |  |
|  | **Περιφέρεια** |  |  | **Περιφέρεια** |  | **Περιφέρεια** |  |  |
|  | **Λευκωσίας** |  |  | **Λεμεσού-Πάφου** |  | **Λάρνακας-Αμμοχώστου** |  |
| **Προσωπικοί Ιατροί σε Κέντρα Υγείας - Ανάλογων****Περιφερειών** | 1 |  |  | 1 | 1 |  | 1 | 2 | 1 | 1 |